朋友賓主
作者：程登吉
朝代：明
篇章：幼學瓊林 卷二

paragraphs: 取善輔仁，皆資朋友；往來交際，迭爲主賓。爾我同心，曰金蘭；朋友相資，日麗澤。東家曰東主，師傅曰西賓。父所交遊，尊爲父執；己所共事，謂之同袍。心志相孚爲莫逆，老幼相交曰忘年。刎頸交，相如與廉頗；總角好，孫策與周瑜。
膠漆相投，陳重之與雷義；雞黍之約，元伯之與巨卿。與善人交，如入芝蘭之室，久而不聞其香；與惡人交，如入鮑魚之肆，久而不聞其臭。肝膽相照，斯爲腹心之友；意氣不孚，謂之口頭之交。彼此不合，謂之參商；爾我相仇，如同冰炭。民之失德，乾餱以愆；他山之石，可以攻玉。落月屋梁，相思顏色；暮雲春樹，想望丰儀。
王陽在位，貢禹彈冠以待薦；杜伯非罪，左儒寧死不徇君。分首判袂，敘別之辭；擁彗掃門，迎迓之敬。陸凱折梅逢驛使，聊寄江南一枝春；王維折柳贈行人，遂唱《陽關三疊》曲。頻來無忌，乃雲入慕之賓；不請自來，謂之不速之客。醴酒不設，楚王戊待土之意怠；投轄於井，漢陳遵留客之心誠。
蔡邕倒屣以迎賓，周公握髮而待士。陳蕃器重徐稚，下榻相延；孔子道遇程生，傾蓋而語。伯牙絕弦失子期，更無知音之輩；管寧割席拒華歆，調非同志之人。分金多與，鮑叔獨知管仲之貧；綈袍垂愛，須賈深憐範叔之窘。要知主賓聯以情，須盡東南之美；朋友合以義，當展切偲之誠。

赏析：《幼學瓊林》是中國古代兒童的啓蒙讀物，作者程允升。《幼學瓊林》初爲明代西昌人程登吉（字允升）編著，本名《幼學須知》，又稱《成語考》、《故事尋源》，清人鄒聖脈作了增補，改名爲《幼學瓊林》，也叫《幼學故事瓊林》。